text: [{"text_idx": "#000001", "text": "Zelenskyj hevur koyrt tvey fo\u0301lk i\u0301 ukrainsku trygdart\u00e6nastuni"}, {"text_idx": "#000002", "text": "Svik og samstarv vi\u00f0 Russland er ors\u00f8kin til, at lei\u00f0aran av loyniligu t\u00e6nastuni SBU, Ivan Bakanov, og ri\u0301kisadvokaturin Iryna Venediktova hava mist starvi\u00f0"}, {"text_idx": "#000003", "text": "Ukrainski forsetin, Volodymyr Zelenskyj sigur, at fleiri ma\u0301l eru komin undan kavi, sum vi\u0301sa, at fo\u0301lk hja\u0301 Bakonov og Venediktova hava samstarva\u00f0 vi\u00f0 Russland, og ta\u00f0 setur sprunartekin vi\u00f0 lei\u00f0sluna hja\u0301 teimum (Mynd: EPA)"}, {"text_idx": "#000004", "text": "Ukrainski forsetin, Volodymyr Zelenskyj hevur koyrt tveir perso\u0301nar i\u0301 ukrainski trygdart\u00e6nastuni."}, {"text_idx": "#000006", "text": "I\u0301 fra\u0301bo\u00f0anini um hetta ver\u00f0ur ikki greitt fra\u0301, hvi\u0301 hesi eru koyrd, men Zelenskyj sigur a\u0301 sosiala mi\u00f0linum Telegram, at svik og samstarv vi\u00f0 fi\u0301gginda er ein partur av fra\u0301grei\u00f0ingini."}, {"text_idx": "#000007", "text": "Hann sigur, at fleiri ma\u0301l eru komin undan kavi, sum vi\u0301sa, at fo\u0301lk hja\u0301 Bakonov og Venediktova hava samstarva\u00f0 vi\u00f0 Russland. Talan er um 651 ma\u0301l um svik og samstarv vi\u00f0 Russland."}, {"text_idx": "#000008", "text": "Yvir 60 starvsfo\u0301lk i\u0301 hesum t\u00e6nastunum arbei\u00f0a nu\u0301 fyri Russland i\u0301 \u00f8kjum, sum Russland hevur hersett, og sli\u0301k brotsverk mo\u0301ti sja\u0301lvt grundarlagnum fyri landsins trygd setur spurnartekin vi\u00f0 lei\u00f0sluna hja\u0301 teimum, sigur Zelenskyj samb\u00e6rt Ritzau."}, {"text_idx": "#000009", "text": "Ein avloysari ver\u00f0ur nevndur fyri Venediktova, men einki ver\u00f0ur sagt um, hv\u00f8r skal avloysa Bakanov, sum hevur veri\u00f0 go\u0301\u00f0ur vinma\u00f0ur hja\u0301 ukrainska forsetanum, si\u0301\u00f0an hann var ein kendur skemtari i\u0301 Ukraina."}]